എങ്ങനെ കടത്തിയാലും പൊക്കും, പിന്നെ ഇങ്ങനെയൊക്കെ ചെയ്യണോ? കണ്ണൂര് വിമാനത്താവളത്തില് സ്വര്ണവേട്ട പിടികൂടിയത് 60 ലക്ഷത്തോളം രൂപ വരുന്ന സ്വര്ണം മട്ടന്നൂര്: കണ്ണൂര് രാജ്യാന്തര വിമാനത്താവളത്തില് സ്വര്ണവേട്ട. വിമാന യാത്രക്കാരില് നിന്ന് 60 ലക്ഷത്തോളം രൂപ വരുന്ന ഒന്നര കിലോയോളം സ്വര്ണമാണ് പിടികൂടിയത്. തലശേരി കതിരൂര് സ്വദേശി നവാസില് നിന്നാണ് സ്വര്ണം പിടികൂടിയത്. ഇന്നലെ രാത്രി ഷാര്ജയില് നിന്നും ഇന്ഡി ഗോ വിമാനത്തിലെത്തിയതായിരുന്നു നവാസ്. രഹസ്യവിവരത്തെ തുടര്ന്നു കണ്ണൂരില് നിന്നെത്തിയ ഡിആര്ഐയും കസ്റ്റംസും ചേര്ന്ന് നടത്തിയ പരിശോധനയിലാണ് സ്വര്ണം പിടികൂടിയത്. ചെക്കിംഗ് പരിശോധയില് സംശയം തോന്നിയ യുവാവിനെ കസ്റ്റഡിയിലെടുത്ത് പരിശോധിച്ചപ്പോഴാണ് പെയിസ്റ്റ് രൂപത്തിലുള്ള സ്വര്ണം കണ്ടെടുത്തത്. നവാസ് ധരിച്ച പാന്റിനുള്ളില് ബെല്റ്റിനുള്ള ഭാഗത്ത് സ്റ്റിച്ച് ചെയ്തു ഒളിപ്പിച്ചു വച്ച നിലയിലായിരുന്നു സ്വര്ണം. പെയിസ്റ്റ് രൂപത്തില് 1578ഗ്രാം തൂക്കം ഉണ്ടായിരുന്നത്. സ്വര്ണക്കടത്ത് നടത്തിയത് ആര്ക്കാണെന്ന് കണ്ടെത്തുന്നതിന് കസ്റ്റഡിയിലെടുത്തിയാളെ ഡിആര്ഐയും കസ്റ്റംസും ചേര്ന്നു ചോദ്യം ചെയ്തു വരികയാണ്. The post എങ്ങനെ കടത്തിയാലും പൊക്കും, പിന്നെ ഇങ്ങനെയൊക്കെ ചെയ്യണോ? കണ്ണൂര് വിമാനത്താവളത്തില് സ്വര്ണവേട്ട പിടികൂടിയത് 60 ലക്ഷത്തോളം രൂപ വരുന്ന സ്വര്ണം appeared first on RashtraDeepika.